Toată lumea a aşteptat noul videoclip al celor de la Lumpy and the Lumpettes!
Chiar şi Lumpy!
Russell este un mare fan!
E nerăbdător să le spună tuturor prietenilor săi despre asta!
Russell, stai! Nu tu ai creat videoclipul! Doar ai copiat conţinutul altcuiva.
Încărcarea conţinutului altcuiva fără permisiune îţi poate crea o mulţime de neplăceri...
...poate fi o încălcare a drepturilor de autor.
Drepturile de autor sunt o formă de protecţie a originalului,
inclusiv a creaţiilor literare,
de teatru,
muzicale,
grafice,
şi audiovizuale.
Încălcarea drepturilor de autor are loc când materialele protejate sunt reproduse, distribuite, prezentate sau afişate publicului
fără permisiunea deţinătorului sau fără dreptul legal de a face aceasta.
Deşi YouTube este un site gratuit, puteţi avea necazuri în urma încălcării acestor drepturi.
Puteţi fi dat(ă) în judecată...
...şi sunteţi pasibil(ă) de daune materiale.
V-aţi putea pierde comorile!
Sau mai rău, v-aţi putea pierde contul YouTube!
Vi se acordă numai câteva şanse.
Dacă YouTube este notificat de un deţinător de drepturi de autor privind o posibilă încălcare
care vizează unul dintre clipurile dvs., acesta va fi eliminat conform legii.
Veţi fi anunţat(ă) prin e-mail şi în contul dvs.
şi veţi primi un avertisment.
Dacă YouTube descoperă că încălcaţi regulile în mod repetat,
veţi fi suspendat(ă) pe viaţă!
Iată o idee: ce-ar fi să creaţi propriul videoclip?
A-ha! Creezi un videoclip cu un spectacol live al lui Lumpy,
dar tot este protejat de drepturile de autor.
Şi tot nu îl poţi încărca fără permisiune.
Russell, ai ales un mod deştept de a refolosi conţinutul lui Lumpy, dar ai obţinut permisiunea pentru asta?
Versiunile combinate sau remixate necesită, de asemenea, acordul proprietarului,
depinde doar dacă folosirea conţinutului este o „utilizare loială”.
Legea S.U.A. permite în anumite circumstanţe limitate utilizarea loială a materialului cu drepturi de autor fără a obţine în prealabil permisiunea proprietarului.
Conform legii, la determinarea caracterului de utilizare loială contează scopul şi caracterul utilizării, natura lucrării, dimensiunea şi amploarea părţii folosite
în comparaţie cu întregul şi efectul utilizării pe piaţa potenţială a materialului protejat de drepturi de autor.
Alte jurisdicţii pot avea prevederi similare pentru utilizarea loială sau tranzacţionarea loială.
Dacă nu sunteţi sigur(ă) de caracterul de utilizare loială, consultaţi un avocat calificat.
Dacă cineva vă copiază creaţiile postate, aveţi dreptul să le eliminaţi.
YouTube oferă proprietarilor de drepturi instrumente pentru a controla utilizarea conţinutului.
Dacă un clip este eliminat din greşeală sau printr-o identificare eronată a materialului eliminat,
există un proces de contranotificare.
Puteţi notifica YouTube că a avut loc o eroare.
Dar aveţi grijă...
Orice abuz vă poate aduce în faţa instanţei.
Iar atunci veţi avea probleme! Aşa funcţionează legea.
Acum e mai bine! Cântând o melodie originală, vă creaţi propriul conţinut.
Când creaţi un videoclip original sunteţi proprietarul drepturilor de autor şi...
aveţi dreptul să îl postaţi pe YouTube.
Conţinutul original face YouTube interesant. Creaţi-vă propriul conţinut şi cine ştie?
Videoclipul dvs. ar putea deveni celebru!
[BUM!]
Ca să aflaţi mai multe pe tema drepturilor de autor, puteţi începe cu resursele YouTube.
Pentru mai multe informaţii, faceţi clic pe linkul „Drepturi de autor” din partea de jos a fiecărei pagini.